1977


Godina 1977 (MCMLXXVII) bila je redovna godina koja počinje u subotu po gregorijanskom kalendaru.

Događaji

Januar/Siječanj 
 1. 1. - Saudi Arabija i UAE su poskupeli naftu za 5% umesto 10% kao ostale članice OPEC - veliki gubici za Iran.
 3. 1. - MMF odobrio zajam od 3,9 milijardi dolara Ujedinjenom Kraljevstvu pod uslovom sprovođenja najavljenih strogih mera štednje.
   3. 1. - Inkorporiran Apple. 
 6. 1. - U Čehoslovačkoj objavljena Povelja 77 (Charta 77) kojom se traži poštovanje ljudskih prava - potpisnici su izloženi progonu.
 8. 1. - Napadi u Moskvi: od tri podmetnute bombe gine sedam ljudi u Moskvi, za šta će biti pogubljena trojica jermenskih nacionalista (nije sigurno da su oni bili počinioci).
   8. 1. - Četvorica rudara poginula u Velenju. 
 9. 1. - U Parizu uhapšen Abu Daoud, planer Minhenskog masakra, ali francuska vlada odbija izručenje u Nemačku i šalje ga u Alžir. 
 10. 1. - Jezero lave se izliva nakon pucanja zidova kratera vulkana Nyiragongo na istoku Zaira, preko 70 mrtvih u selima. 
 15. 1. - Linjeflyg Flight 618 - pad aviona u stambenom delu Stokholma, 22 poginulih.
 januar - Jugoslovenski diplomati preneli američkim zvaničnicima da je Leonid Brežnjev prethodnog novembra tražio od Tita pomorsku bazu u Boki kotorskoj, pravo preleta sovjetskih aviona i jugoslovenskog oficira pri vojnom savetu Varšavskog pakta, što je Tito odbio ; sovjetska plovila se opravljaju u jugoslovenskim lukama, npr. Tivtu.
 januar - Predstavljen Commodore PET, prvi kompletni osobni kompjuter (monitor, tastatura, memorija na magnetnoj traci tj. kaseti).

 17. 1. - Jugoslovenski disident Mihajlo Mihajlov, u zatvoru od 1974, prekinuo dvomesečni štrajk glađu, treći za dve godine, zahtevajući da se u Krivičnom zakonu napravi razlika između krivičnih i političkih dela.
  17. 1. - Gary Gilmore streljan u državi Utah - prvo pogubljenje nakon povratka smrtne kazne u SAD.
   17. 1. - U luci Barcelone poginulo 49 američkih mornara i marinaca nakon što je teretnjak pregazio njihov čamac. 
 18. 1. - Predsednik Saveznog izvršnog vijeća Džemal Bijedić poginuo u padu aviona kod Kreševa zajedno sa suprugom i još šest osoba. Naslediće ga Veselin Đuranović iz SR Crne Gore.
 18. 1. - Dan nakon što je egipatska vlada objavila ukidanje subvencija cena mnogih proizvoda (po zahtevu MMF i Svetske banke), dolazi do velikih "hlebnih nereda" širom zemlje - vojska je izvedena na ulice, do sutradan je stradalo 79 ljudi. 
 19. 1. - Hladan front donosi jedini put u istoriji sneg u Miamiju na Floridi i na Bahamima, velika šteta za poljoprivredu.

 20. 1. - Jimmy Carter nasleđuje Forda na čelu SAD, sutradan pomilovao one koje su izbegli regrutaciju u vreme Vijetnamskog rata.
 23. 1. - Premijera serije Roots u SAD.
   23. 1. - Turski autobus sleteo s puta blizu Kumanova, 22 mrtvih. 
 24. 1. - Masakr u ulici Atocha u Madridu: neofašisti ubili petoricu levičara.
 24. 1. - Osnovana plesna grupa "Lokice".
 25. 1. - Elena Ceaușescu postala član Stalnog biroa Političkog izvršnog komiteta, najvišeg tela Rumunske KP. 
 26. 1. - Objavljeno da je penzionisan gen. puk. Đoko Jovanić, podsekretar u Saveznom sekretarijatu za narodnu odbranu. 
 31. 1. - U Parizu otvoren Centar Georges Pompidou.

Februar/Veljača 

 2. 2. - Peticija 60 jugoslovenskih aktivista za ljudska prava, započeta pre dva meseca, protiv uskraćivanja pasoša nekim ljudima - bez odgovora od vlade.
 3. 2. - Mengistu Haile Mariam postaje etiopski šef države nakon pucnjave na sastanku vladajućeg Derga, u kojoj je stradao njegov prethodnik Tafari Benti i drugi. Sledi Crveni teror.
 7. 2. - U Ženevi otvorena 33. sesija Komisije UN za ljudska prava; tim povodom Milovan Đilas u intervjuu stranim novinama pozvao zapadnoevropske komunističke partije da utiču na jugoslovensku vladu u smislu poštovanja ljudskih prava..
 8. 2. - Pripadnica Frakcije Crvene Armije Brigitte Mohnhaupt puštena iz zatvora, odmah počinje rad. 
 9. 2. - Jordanska kraljica Alia al-Hussein poginula u helikopterskom udesu u Ammanu.
 14. 2. - Republika Afganistan dobija novi ustav: Mohamed Daud Kan uveo jednopartijsku državu.
 februar - Pesma Hotel California grupe Eagles izdata kao singl.
 15. 2. - Prvi testovi šatla Enterprise.
 16. 2. - Alija Sirotanović, višestruki udarnik, dobio Zastavu 750 ("Fiću") na poklon u Kragujevcu.
 23. 2. - Óscar Romero postaje nadbiskup San Salvadora (do ubistva 1980). 
 26. 2. - New York Times izveštava da u jugoslovenskom rukovodstvu ima podela po pitanju ljudskih prava, ali da Tito daje podršku tvrdoj liniji.
 28. 2. - Vojska i policija pucale u San Salvadoru na masu koja je protestovala zbog lažiranih izbora, 50 - 100 mrtvih.

Mart/Ožujak 

 2. 3. -  Libijski kongres donosi po želji Moamera Gadafija Deklaraciju o uspostavljanju vlasti naroda - Libijska Arapska Republika postaje Velika Socijalistička Narodna Libijska Arapska Džamahirija ("država mâsa"), teoretski vođena direktnom demokratijom.
 4. 3. - Razoran rumunski zemljotres 1977 s epicentrom u istočnim Karpatima (Vranča), poginulo oko 1570 ljudi, potres se osetio i u susednim zemljama ("od Rima do Moskve").
 5. 3. - Niki Lauda pobeđuje u Južnoj Africi na prvoj trci posle svoje teške nesreće, zasenjeno pogibijom trkača Toma Prycea i jednog redara. 
  5. 3. - Austrijski milioner Gerhard Berger uhapšen nakon pronalaska ukradenih umetnina, uključujući slike iz Duždeve palače u Dubrovniku. 
 7. 3. - Izbori u Pakistanu: Pakistanska narodna stranka premijera Bhuttoa dobija u sumnjivim okolnostima 155 od 200 mandata, opozicija odgovara protestima. 
 8. 3. - 26. 5. - Prvi rat za Šabu: protivnici Mobutu Sese Sekoa ušli iz Angole u zairsku provinciju Šaba (Katanga), Mobutu pobeđuje uz pomoć Zapada. 
 9. 3. - Hanafijska opsada: pripadnici Nacije Islama zauzeli nekoliko zgrada u Washington D.C., ubijena jedna osoba.
 10. 3. - Otkriveni Uranovi prstenovi.
 11. 3. - Intervju generala Ivana Kukoča u "Ninu": uslovi u svetu će oblikovati odluku hoće li Jugoslavija razvijati nuklearno oružje.
 11. 3. - Roman Polanski uhapšen u Los Angelesu zbog seksa sa 13-godišnjakinjom - odležaće 42 dana radi procene, sledeće godine beži iz SAD pre izricanja presude. 
 12. 3. - U El Salvadoru ubijen jezuitski sveštenik Rutilio Grande, što menja stav nadbiskupa Romera prema vlasti. 

 15. 3. - Veselin Đuranović novi predsednik Saveznog izvršnog veća (do 1982).
 mart - Predsedništvu SFRJ predstavljena "Plava knjiga" ("SR Srbija i autonomne pokrajine u njenom sastavu - ustavni položaj i praksa"), neobjavljeni izveštaj sastavljen na zahtev srpskog rukovodstva - kritika načina sprovođenja ustava i rezultantne podeljenosti SR Srbije na tri dela i asimetrije u upravi.
 mart - Dobrica Ćosić primljen u SANU, u prvom govoru iznosi misao o Srbima kao pobednicima u ratu i gubitnicima u miru.
 mart - Posredovanjem Sovjeta, dogovoreno pomirenje dve frakcije Narodne demokratske partije Afganistana, Tarakijevog Halka i Karmalovog Parčama. 
 16. 3. - Libanski građanski rat: ubijen Kamal Jumblatt, vođa Druza, nasleđuje ga sin Walid.
 18. 3. - Ubijen Marien Ngouabi, vojnički predsednik Narodne Republike Kongo (danas Republika Kongo), nasleđuje ga Joachim Yhombi-Opango (do 1979).
 18. 3. - Referendum belaca u Jugozapadnoj Africi (današnjoj Namibiji) odobrava ustavni nacrt iz Turnhalle, ali nikada nije primenjen zbog pritiska Saveta bezbednosti UN. 
  19. 3. - Otkrivena žica preko koje je iz Italije u Jugoslaviju krijumčaren džins. 
 16. 3. - 20. 3. - Izbori u Indiji: veliki poraz Indijskog nacionalnog kongresa Indire Gandhi i prvi gubitak vlasti; to vodi ukidanju vanrednog stanja koje je Indira uvela u junu 1975, sledeći premijer je Morarji Desai iz partije Džanata (do 1979). 
 20. 3. - Jacques Chirac zauzima obnovljeni položaj gradonačelnika Pariza (do 1995).
 23. 3. - Britanski premijer James Callaghan ulazi u sporazum sa liberalima (Lib-Lab pact) kako bi očuvao većinu u parlamentu. 
 26. 3. - Dr James Dobson osniva u SAD hrišćansku konzervativnu organizaciju Focus on the Family. 

 27. 3. - Zrakoplovna nesreća na Tenerifima - sudar dva Džambo džeta je najveća zrakoplovna nesreća u civilnom zrakoplovstvu, poginulo 583 ljudi. Do nesreće je došlo u konfuziji nakon preusmerenja nekoliko aviona sa aerodroma na Gran Kanariji zbog bombe koju je postavila grupa Oružane snage Guančija. 
 27 - 30. 3. - Državni sekretar SAD Cyrus Vance predlaže u Moskvi veće smanjenje strateškog naoružanja ali SSSR ne želi odstupiti od sporazuma iz Vladivostoka 1974.
 28. 3. - 49. dodjela Oscara: najbolji film je Rocky, tri nagrade od osam nominacija; Network i "Svi predsednikovi ljudi" dobili po četiri nagrade, iz deset odn. osam nominacija.
 31. 3. - Ugovor o prijateljstvu i saradnji između SSSR i Mozambika - Mozambički oslobodilački front FRELIMO je usvaja ideologiju marksizma-lenjinizma.

April/Travanj 
 3. 4. - Jugoslavija i Italija razmenile u Beogradu dokumente o ratifikaciji Osimskog ugovora iz 1975.
 4. 4. - Osnovan Međunarodni pres-centar u Beogradu.
 7. 4. - Frakcija Crvene Armije ubila nemačkog saveznog tužitelja Siegfrieda Bubacka i njegovog šofera na semaforu u Karlsruheu.
 8. 4. - Prvi album grupe The Clash.
 9. 4. - Legalizovana Komunistička partija Španije. 
 17. 4. - Prikazana prva od devet epizoda serije TV Beograd "Više od igre".
 20. 4. - Zemljotres u Banjaluci, oštećene zgrade.
 22. 4. - Optičko vlakno prvi put upotrebljeno za prenos telefonskog saobraćaja.
 26. 4. - Otvorena njujorška diskoteka "Studio 54".
 28. 4. - Pripadnici Frakcije Crvene Armije Andreas Baader, Gudrun Ensslin i Jan-Carl Raspe osuđeni na doživotni zatvor. 
 30. 4. - Kambodžansko-vijetnamski rat počinje napadom Crvenih Kmera na Vijetnam. 
   30. 4. - U Buenos Airesu se prvi put okupljaju Majke sa trga Mayo, čiju su decu otele vojne vlasti u Argentini.

Maj/Svibanj 

 1. 5. - Masakr na trgu Taksim: 34 poginulih u pucnjavi i panici na prvomajskom okupljanju u Istanbulu.
 5. 5. - Zvonko Bušić i još troje hrvatskih nacionalista osuđeni u New Yorku za otmicu aviona TWA Flight 355 prošle godine i pogibiju policajca od ostavljene eksplozivne naprave. Zvonko i Julienne Bušić dobili 20. 7. doživotnu kaznu.
 6. 5. - Advokat Vitomir Đilas, Milovanov rođak, osuđen u Titogradu na 2½ godine zatvora za "širenje neprijateljske propagande.
 8. 5. - Trka Formula Super Vee u Zagrebu, jedno vozilo uletelo u posmatrače, 1 poginuo. 
 11. 5. - Požar na naftovodu i pumpnoj stanici Abqaiq privremeno je više nego prepolovio proizvodnju u Saudi Arabiji.
 14. 5. - Demonstracije krajnje levice u Milanu, maskirani čovek ubio policajca.
 15. 5. - Svečano otvoren "Sava centar" u Beogradu (dovršen 1979).
 maj - Suđenje osmorici kontrolora letenja i njihovim šefovima u Zagrebu za avionsku nesreću iz 1976; Gradimir Tasić osuđen na sedam godina.
 maj - Španska tranzicija u demokratiju: amnestirani svi preostali politički zatvorenici. 
 17. 5. - Izbori u Izraelu donose prvu pobedu desničarskog Likuda, Menachem Begin je novi premijer (do 1983). Nova vlada će biti naklonjena izraelskim naseljima na okupiranim teritorijama. 
 19. 5. - Poslednje putovanje Direktnog Orient Expressa Pariz - Istanbul (zatim Pariz - Budimpešta preko Nemačke). 
 21. 5. - Potpredsednik SAD Walter Mondale u poseti Jugoslaviji, Tito kaže da ne želi lekcije o ljudskim pravima. 
 23. 5. - U Beogradu otvoren Muzej afričke umetnosti, na osnovu kolekcije Vede Zagorac i dr Zdravka Pečara.
 23. 5. - Molučanski teroristi zauzeli školu i voz u Holandiji.
 24. 5. - Svečana sednica Skupštine SFRJ povodom Titovog 85. rođendana i 40. godišnjice dolaska na čelo KPJ, uručen mu je treći Orden narodnog heroja.

 25. 5. - U SAD održana premijera filma Star Wars: A New Hope.
   25. 5. - Posle višegodišnje sanacije otvoreno Palićko jezero.
   25. 5. - Egmontski pakt o federalizaciji Belgije - nije sproveden zbog ostavke vlade. 
 27. 5. - Sex Pistolsi objavili drugi singl, God Save the Queen - pesma postaje jedna od najcenzuriranijih u Britaniji, teško je izdata jer radnici nisu hteli da otisnu ploču. 
   27. 5. - Fraccionismo: krajnje levi političar vladajuće angolske MPLA Nito Alves pokušao puč protiv umerenijeg predsednika Agostinha Neta - u čistkama će biti ubijene hiljade osumnjičenih. 
 28. 5. - Požar u Beverly Hills Supper Club u mestu Southgate, Kentucky, 165 mrtvih.
 30. 5. - Počinje Građanski rat u Mozambiku, antikomunistički RENAMO (Mozambički pokret otpora) protiv marksističkog FRELIMO-a (rat traje do 1992).

Jun/Juni/Lipanj 
 3. 6. - Kabir Bedi, glumac koji igra Sandokana, stiže u posetu Jugoslaviji.
 5. 6. - Sejšeli: pristaše premijera France-Albert Renea državnim udarom svrgavaju predsjednika Jamesa Manchama i uvode pro-sovjetski jednopartijski režim (zastava novog režima, do 1996: ).

 5. 6. - U prodaji kompjuter Apple II.
 6 - 9. 6. - Proslava Srebrnog jubileja britanske kraljice Elizabete II.
 7. 6. - U okrugu Miami-Dade na Floridi glasači ubedljivo glasaju za opoziv propisa o gay pravima, nakon kampanje "Spasite našu decu" pevačice Anite Bryant.
   7. 6. - Sex Pistols-i svirali na brodiću na Temzi, ismevajući kraljičinu procesiju zakazanu za dva dana kasnije, dok ih policija nije zaustavila. 
 13. 6. - Sednica Predsedništva CK SKJ, Edvard Kardelj podnosi referat na osnovu svoje studije "Pravci razvoja političkog sistema socijalističkog samoupravljanja", njen moto je "Sreću čoveku ne može doneti ni država, ni sistem, ni politička partija; sreću čovek može sebi jedino stvoriti sam". 
 14. 6. - Trojica hrvatskih nacionalista upali u misiju SFRJ pri UN u New Yorku, ranjen šofer misije.
 14. 6. - National Socialist Party of America v. Village of Skokie: Vrhovni sud SAD presudio da je upotreba svastike oblik slobodnog govora.
 15. 6. - Održani prvi demokratski izbori u Španjolskoj od 1936, odn. 38 godina nakon Francove pobede u građanskom ratu - Savez demokratskog centra premijera Suáreza 34,4% glasova, socijalisti Felipea Gonzáleza 29,3%, komunisti 9,3%.
 15. 6. - Zemlje potpisnice Helsinškog sporazuma iz 1975. drže preliminarne sastanke u Beogradu.
 jun - Edvard Kardelj razgovara sa kosovskim rukovodiocima i upozorava ih na probleme.
 16. 6. - U Kaliforniji osnovana Oracle Corporation.
   16. 6. - Nakon što je prošlog meseca isključen iz Politbiroa CK KPSS, Nikolaj Podgorni gubi i položaj predsednika Prezidijuma Vrhovnog sovjeta SSSR; nasleđuje ga Leonid Brežnjev koji ostaje i generalni sekretar CK KPSS (do smrti 1982). 
 18. 6. - Otet bugarski putnički avion, sleteo u Beogradu (ekstradicija otmičara određena u avgustu). 
 19. 6. - U Čikagu brutalno ubijen srpski emigrant Dragiša Kašiković, kao i njegova 9-godišnja poćerka.
 20. 6. - Maher v. Roe: Vrhovni sud SAD presudio da države nisu obavezne trošiti sredstva iz Medicaida na izborne abortuse. 
   20. 6. - Britanska Anglia TV emituje lažnu emisiju Alternative 3 o seobi na Mesec i Mars. 
 21. 6. - Lawrence Eagleburger novi ambasador SAD u SFRJ (do 1981). 
 23. 6. - Sovjetski magazin "Novoje vremja" optužuje generalnog sekretara KP Španije Santiaga Carrilla za antisovjetizam (→ evrokomunizam).
 26. 6. - Poslednji koncert Elvisa Presleya.
 26. 6. - Veliki protesti u San Franciscu zbog komentara Anite Bryant i ubistva Roberta Hillsborougha.
 26. 6. - NYT: Jugoslavija nakon Titove smrti je potencijalno najeksplozivnija tačka na svetu.
 27. 6. -  nezavisan od Francuske.
 29. 6. - Sastanak OPEC u Beču: Saudi Arabija će podići cene za 5% čime se izjednačava sa ostalim proizvođačima, a ovi odustaju od dodatnih pet posto poskupljenja; cene će ostati zamrznute do kraja 1978. (na tržištu je višak nafte).
 30. 6. - Raspušten SEATO, antikomunistička organizacija kolektivne odbrane u Jugoistočnoj Aziji.
   30. 6. - Predsednik Carter objavio napuštanje programa strateškog bombardera B-1 Lancer, u korist balističkih i krstarećih raketa (oživljen 1981. u vreme Reaganove administracije).

Jul/Juli/Srpanj 
 1. 7. - Carlos Humberto Romero je novi predsednik El Salvadora, nakon nameštenih izbora uz upotrebu nasilja - vlada do 1979. primenom državnog terora, što je uvod u Salvadorski građanski rat (1979-92). 
 3. 7. - Egipatska grupa Takfir wal-Hijra islamiste Shukrija Mustafe kidnapovala bivšeg ministra i klerika Muhammada Husseina al-Zahabija i ubila ga četiri dana kasnije. 
 5. 7. - Operacija Fair Play: general Mohammed Zia ul-Haq zbacio Zulfikara Ali Butoa, prvog izabranog premijera Pakistana; Zia ostaje na čelu do 1988, sprovodiće politiku islamizacije. 
 13. 7. - Zbog raspada elektro-sistema, Njujork je 25 sati bez struje, dolazi do  nereda i pljački.

 13. 7. - Ogadenski rat počinje somalskom invazijom etiopskog Ogadena, u početku uspešnom. Etiopiji će pomagati SSSR i Kuba.
 18. 7. - Ugovor o prijateljstvu i saradnji između Vijetnama i Laosa, legitimisano prisustvo vijetnamskih trupa. 
 21. 7. - Umro Dušan Petrović Šane, predsednik Savezne konferencije SSRN Jugoslavije. 
 21 - 24. 7. - Libijsko-egipatski rat - kratak granični sukob sa 500 mrtvih, odbijen libijski napad.
 22. 7. - NR Kina: Deng Xiaoping vraćen na položaje (kratkotrajno "Pekinško proleće").
 26. 7. - 2. 8. - 24. Pulski filmski festival: Velika zlatna arena za film "Ne naginji se van".
 28. 7. - Proradio Transaljaskanski naftovod.
 30. 7. - Nemački bankar Jürgen Ponto ubijen u Frankfurtu tokom pokušaja otmice. 
   30. 7. - Intervju sa Markom Bezerom, članom Predsjedništva CK SK Hrvatske: u SR Hrvatskoj služi 201 politički zatvorenik, 127 je osuđeno ali još ne služi, 180 je u procesu.

Avgust/August/Kolovoz 

 3. 8. - U Senatu SAD počela saslušanja o CIA-inom projektu MKULTRA.
 3. 8. - Predstavljen računar TRS-80 korporacije Tandy.
 10. 8. - Uhvaćen serijski ubica David Berkowitz, poznat kao Son of Sam.
 15. 8. - U sklopu projekta SETI uhvaćen Wow! signal u 22:16 po istočnom letnjem vremenu u SAD, odn. 16. avgusta u 03:16 u SFRJ (gde još nema letnjeg vremena).
 16. 8. - NLO Pan Adria incident se događa tijekom rutinskog leta na relaciji Zagreb-Beograd, oko 01:40. Piloti su o ovome zbog državne tajne progovorili tek 30-ak godina kasnije.
 16. 8. - Umro Elvis Presley, kralj rok & rola.
 16. 8. - Porinut francuski supertanker Pierre Guillaumat, jedan od najvećih brodova na svetu ikada, neprevaziđen po bruto tonaži (izrezan 1983. kao nerentabilan). 
 avgust - septembar — Titovo putovanje na istok: SSSR (16 - 24. 8.), Severna Koreja (24 - 30. 8., spektakularan doček), Kina (30. 8. - 8. 9.), Iran (8. 9.). Tokom posete Severnoj Koreji, Tito preneo privatnu poruku od američkog predsednika Kartera. Tita na ovom putovanju nije pratila Jovanka Broz (poslednji zajednički snimci iz Fototeke Muzeja istorije Jugoslavije datiraju 12. avgusta 1977.).
 17. 8. - Sovjetski nuklearni ledolomac Arktika je prvi brod na Severnom polu.
 20. 8. - Lansiran Voyager 2 - prolazi pored Jupitera, Saturna, Urana i Neptuna 1979-89, u međuzvezdanom prostoru od 2018.
   20. 8. - U Kraljevici porinuta topovnjača RTOP-401 Rade Končar. 
 23. 8. - Uhapšen Istočnonjemački disident Rudolf Bahro, dan nakon što je Der Spiegel objavio ulomak njegove knjige "Alternativa". 
 26. 8. - U Kvebeku stupila na snagu Povelja o francuskom jeziku, koji postaje zvaničan u toj kanadskoj provinciji. 
 28. 8. - Bijelo dugme održalo koncert kod Hajdučke česme na beogradskom Košutnjaku.

Septembar/Rujan 

 3. 9. - Kompjuter Commodore PET u prodaji.
 5. 9. - Voyager 1 lansiran nakon kratkog odlaganja - prolazi pored Jupitera i Saturna 1979-80, u međuzvezdanom prostoru od 2012.
 5. 9. - Nemačka jesen: RAF-ovci kidnapovali predsednika Udruženja poslodavaca Hannsa Martina Schleyera, ubivši trojicu policajaca i vozača - traže oslobađanje zatvorenih drugova.
 6. 9. - Predsednik Udruženja književnika Srbije, Dragan Jeremić, dao ostavku - bio napadan zbog objavljivanja pesme Tanasija Mladenovića u Književnim novinama prethodnog aprila.
 7. 9. - Potpisani ugovori Torrijos-Carter između Paname i SAD o predaji kanala krajem stoleća.
 8. 9. - INTERPOL izdao rezoluciju protiv piraterije, koja će biti navođena na video-trakama i kasnije DVD-ima.
 8. 9. - Pola miliona ljudi u Beogradu dočekuje Tita na povratku sa istočne turneje.
 10. 9. - Hamida Djandoubi je poslednji čovek giljotiniran u Francuskoj.
 11. 9. - U Severnoj Americi ušla u prodaju konzola Atari 2600.
 12. 9. - Aktivista protiv apartheida u Južnoj Africi Steve Biko umro od mučenja u policiji.
 16. 9. - Poginuo Marc Bolan, pionir glam rocka (T. Rex).
 19. 9. - Severnokorejske otmice Japanaca: nestala je prva osoba, otmice traju do 1983.
 20. 9. - Lazar Mojsov izabran za predsedavajućeg 32. zasedanja Generalne skupštine Ujedinjenih naroda 1977-78.
   20. 9. - Socijalistička Republika Vijetnam primljena u Ujedinjene Nacije. 
   20. 9. - Petrozavodski fenomen - neobična nebeska pojava opažena na severu Evrope i u SSSR. 
 23. 9. - U Sverdlovsku srušen Dom Ipatijeva, što je, po naređenju iz Moskve, organizovao lokalni partijski šef Boris Jeljcin. 
 28. 9. - 5. 10. - Edvard Kardelj, član predsedništva SFRJ, u zvaničnoj poseti SAD; sastanak sa predsednikom Karterom i drugim najvišim liderima.
 29. 9. - Obnovljen Generalitat de Catalunya, autonomna institucija Katalonije. 
   29. 9. - U SAD stupa na snagu zakon kojim je uveden Supplemental Nutrition Assistance Program (Program pomoći dodatne ishrane), poznat i kao Food stamps (markice za hranu).

Oktobar/Listopad 

 1. 10. - 1. 12. - Međunarodna izložba likovnih umetnosti u beogradskom Muzeju savremene umetnosti - "iznenađujuće tačan barometar... kulturne klime u komunističkom i nekomunističkom svetu".
 4. 10. - U Beogradu počinje glavna konferencija 35 zemalja potpisnica Helsinškog sporazuma (KEBS, prethodnica OEBS-a), traje do 8. 3. 1978.
 7. 10. - Usvojen novi Ustav SSSR, "Brežnjevljev". 
 11. 10. - Ubijen predsednik Severnog Jemena Ibrahim al-Hamdi, sledi general Ahmad al-Ghashmi koji će takođe biti ubijen posle osam meseci. 
 14. 10. - Anita Bryant dobila tortu u lice na pressici u Des Moines, Iowa. 
 15. 10. - U Španiji izglasan Zakon o amnestiji, prozvan "Pakt zaborava" - emigranti se mogu vratiti u zemlju ali odnosi se i na frankističke zločine. 
 oktobar - Titova turneja: Francuska (12 - 17. 10.), Portugal (17 - 20. 10.), Alžir (20 - 21. 10.).
 oktobar - Glasine o tome da je Jovanka Broz u nemilosti jer se zalagala za generale Srbe iz Hrvatske.
 13. 10. - Nemačka jesen: četvorica Palestinaca otela Lufthansin avion i odvela ga u Somaliju, traže puštanje RAF-ovaca.
 18. 10. - Zapadnonemački specijalci zauzeli oteti avion u Somaliji. RAF-ovci Andreas Baader, Jan-Carl Raspe i Gudrun Ensslin izvršili samoubistvo u zatvoru. Ubijen oteti Hanns Martin Schleyer (telo pronađeno sutradan).
 20. 10. - Pogibija trojice članova benda Lynyrd Skynyrd u avionskoj nesreći.
   20. 10. - Vojska prinudila na ostavku tajlandskog premijera Thanina Kraivichiena, nepomirljivog antikomunistu, sledi umereniji Kriangsak Chamanan (do 1980). 
 26. 10. - U Somaliji zabeležen poslednji slučaj boginja (godišnjica iskorenjivanja te bolesti).
 27. 10. - Parlamentarne formacije u Španiji postižu Pakt iz Moncloe za demokratiju i ekonomsko-socijalni plan (inflacija u zemlji je oko 27%). 
 28. 10. - U UK izdat album Never Mind The Bollocks Here's The Sex Pistols, rekordna prodaja, mada ga veliki prodavci bojkotuju.
   28. 10. - Objavljen album News of the World grupe Queen.

 jesen - U Zagrebu osnovana teatarska družina KPGT.

Novembar/Studeni 

 1. 11. - Otkriven asteroid 2060 Chiron, prvi od Kentaura.
 2. 11. - Najgora oluja u modernoj istoriji Atine, 38 mrtvih.
 8. 11. - San Francisco izabrao Harvija Milka za gradskog supervizora, prvi otvoreno gej izabrani službenik u velikom američkom gradu.
 8. 11. - U Vergini otkriven nedirnuti grob Filipa II Makedonskog.
 10. 11. - Španija primljena u Savjet Evrope. 
 15. 11. - Grupe Bee Gees predstavila izuzetno popularan album muzike iz filma "Groznica subotnje večeri".
 15. 11. - Šah Mohamed Reza Pahlavi u poseti Vašingtonu; sukob između antišahovskih studenata i dovezenih rojalista, suzavac zahvatio i zvanice ispred Bele kuće. Počinju i protesti i neredi studenata u Teheranu.
 16. 11. - Osnovan Institut za kardiovaskularne bolesti Vojvodine u Sremskoj Kamenici.
   16. 11. - Prikazan film Close Encounters of the Third Kind. 

 19. 11. - Egipatski predsjednik Anwar Sadat postao prvi vođa arapskog svijeta koji je službeno posjetio Izrael gdje se susreo s tamošnjim premijerom Menachemom Beginom te održao govor o trajnom miru u regiji. 
   19. 11. - Radi prenosa Sadatove istorijske posete, izraelska televizija prvi put dozvolila emitovanje slike u boji, koja inače nije dozvoljena kao "luksuz" (prelazak na boju ostvaren 1981-83). 
   19. 11. - TAP Portugal Flight 425: portugalski avion pao na Madeiri, 131 poginuli. 
 21. 11. - U Beogradu održan prvi od 18 finalnih šahovskih mečeva Boris Spaski - Viktor Korčnoj (traju do januara). 
 22. 11. - TCP/IP, budući internet protokol, povezuje 3 od 111 nodova ARPANET-a.
 22. 11. - British Airways inaugurira redovnu liniju Concordeom London - New York City.
 23. 11. - Lansiran satelit Meteosat-1.
 24. 11. - Amnestija 725 zatvorenika u SFRJ, od toga 218 političkih - među njima i Mihajlo Mihajlov.
 29. 11. - Otvorena brana na Tisi kod Novog Bečeja, čime je posle 20 godina završena izgradnja Kanala Dunav – Tisa – Dunav.
 30. 11. - Kvalifikacije za Mundijal: Jugoslavija - Španija 0:1 na Marakani, Huanito pogođen flašicom u glavu.

Decembar/Prosinac 

 1. 12. - Prvi let projekta Lockheed Have Blue, prethodnika F-117 Nighthawka.
 2 - 5. 12. - Samit Arapske lige u Tripoliju: zamrzavanje odnosa sa Egiptom. 
 3. 12. - Tito i Čaušesku otkrili spomen ploče u Kusjaku kod Negotina i na rumunskom ostrvu Mare, što označava početak gradnje Hidroelektrane Đerdap II.
 4. 12. - Ceremonija krunisanja Bokasse I, cara Centralnoafričke Carevine - smatra se da je koštala 20 miliona dolara, tj. trećinu državnog budžeta.
 6. 12. - Proglašena nominalna nezavisnost južnoafričkog "bantustana" Bophuthatswana (ukinuta 1994). 
 14. 12. - Prikazan film Saturday Night Fever. 
 decembar - Prljavi rat u Argentini: nestale francuske časne sestre Alice Domon i Léonie Duquet, kao i neke od Majki sa trga Mayo kojima su pomagale. 
 16. 12. - Vijetnamske snage ulaze u Kampučiju. 

 22. 12. - Snažna eksplozija žitne prašine u elevatoru žita u Westwego, Louisiana, 36 mrtvih.

Kroz godinu 
 Osnovane grupe u SFRJ: Pankrti, Azra (prvi singl 1979), Prljavo kazalište, Rokeri s Moravu.
 Na Ibru, na severozapadu Kosova, izgrađena brana Gazivode.
 Na listi 300 najvećih svetskih banaka, Beogradska banka zauzima 120. mesto, na listi su i Ljubljanska banka, Jugobanka i Privredna banka Sarajevo.
 Otvorena deonica auto-puta od Beograda do Batočine.
 Iz štampe su izašla prva četiri toma Sabranih djela Josipa Broza Tita.
 U Sarajevu održana prva Konferencija radiodifuznih organizacija nesvrstanih zemalja.
 Jugoslavija potpisala sporazume o trgovini i kulturnoj razmeni sa Grčkom
 Španija obnavlja diplomatske odnose sa socijalističkim zemljama, među kojima je i Jugoslavija.
 Rekonstruirana Travnička sahat-kula u Gornjoj čaršiji
 Himna Sovjetskog Saveza opet ima stihove, sada bez Staljina.

1977. u temama 
 Televizija. TV serije: "Više od igre", "Crni dani", "Dijagonale", "Gledajući televiziju", "Usijane glave" (TV Beograd), "Nikola Tesla" (TV Zagreb), "Porobdžije" (TV Sarajevo), "Salajko" (TV Titograd).
 Neki domaći filmovi: "Specijalno vaspitanje", "Ljubavni život Budimira Trajkovića", "Pas koji je voleo vozove", "Miris poljskog cveća", "Lude godine", "Ispravi se, Delfina" (→ :Kategorija:Filmovi 1977.).

 Neki domaći muzički/glazbeni albumi (debitantska ploča ne mora biti početak karijere): 
 Zdravko Čolić: "Ako priđeš bliže"; Bijelo dugme: "Koncert kod Hajdučke česme"; Indexi: "Indexi 1977"; Leb i sol: "Leb i sol" (debitantski); Smak: "Crna dama"; Suncokret: "Moje bube" (jedini); Grupa Nepočin: "Svijet po kojem gazim" (jedini); Oliver Dragojević: "Malinkonija"; Sedmorica mladih: "7 Mladih" (debi) Šaban Bajramović (debi); Usnija Redžepova: "Usnija" (debi); Gordana Lazarević: "Noć meraka" (debi) (→ :Kategorija:Albumi 1977.)

 Neka vozila uvedena 1977:

Rođenja

Januar/Siječanj – Februar/Veljača 
 1. 1. - Hasan Salihamidžić, bosanskohercegovački nogometaš
 1. 1. - Donna Ares, pjevačica († 2017)
 5. 1. - Ervin Katona, strongman iz Srbije
 13. 1. - Orlando Bloom, glumac
 15. 1. - Giorgia Meloni, premijerka Italije 
 19. 1. - Nada Šargin, srpska glumica
 24. 1. - Andrija Gerić, odbojkaš
 25. 1. - Stefan Milenković, srpski violinista
 26. 1. - Vince Carter, košarkaš
 28. 1. - Daunte Culpepper, igrač američkog fudbala

 2. 2. - Shakira, kolumbijanska pop-pjevačica
 13. 2. - Mihajlo Pjanović, fudbaler
 24. 2. - Floyd Mayweather, Jr., bokser
 24. 2. - Perica Ognjenović, fudbaler
 27. 2. - Goga Sekulić, pevačica

Mart/Ožujak – April/Travanj 
 2. 3. - Chris Martin, frontmen Coldplay-a
 2. 3. - Ivana Bolanča, glumica
 10. 3. - Robin Thicke, kantautor
 11. 3. - Stefan Arsenijević, srpski režiser
 13. 3. - Miroslav Đuričić Miki, prvi pobednik srpskog Velikog Brata
 24. 3. - Jessica Chastain, glumica
 28. 3. - Ana Rukavina, hrvatska novinarka († 2006.)

 3. 4. - Alen Avdić, nogometaš
 14. 4. - Sarah Michelle Gellar, glumica
 16. 4. - Fredrik Ljungberg, fudbaler
 23. 4. - Arash, iransko-švedski pevač

Maj/Svibanj – Jun/Lipanj 
 10. 5. - Nick Heidfeld, vozač F1
 16. 5. - Emilíana Torrini, islandska pevačica
 19. 5. - Muharem Bazdulj, književnik, novinar
 26. 5. - Luca Toni, fudbaler
 29. 5. - Slobodan Trkulja, srpski muzičar

 2. 6. - Renata Sabljak, glumica, pjevačica
 7. 6. - Ivana Jordan, srpska pevačica
 8. 6. - Kanye West, reper, producent
 9. 6. - Predrag Stojaković, srpski košarkaš
 20. 6. - Gordan Giriček, košarkaš
 23. 6. - Jason Mraz, kantautor
 27. 6. - Raúl, španski fudbaler
 29. 6. - Zuleikha Robinson, glumica, pevačica

Jul/Srpanj – Avgust/Kolovoz 
 1. 7. - Liv Tyler, glumica
 8. 7. - Milo Ventimiglia, američki glumac
 14. 7. - Victoria, krunska princeza Švedske
 17. 7. - M.I.A. (pjevačica)
 19. 7. - Tomislav Jelinčić, hrvatski TV- voditelj i novinar
 24. 7. - Olivera Jevtić, srpska atletičarka
 27. 7. - Jonathan Rhys Meyers, glumac
 28. 7. - Manu Ginóbili, argentinski košarkaš

 2. 8. - Edward Furlong, glumac
 3. 8. - Angela Beesley Starling, suosnivačica Wikia-e
 3. 8. - Tom Brady, igrač američkog fudbala
 5. 8. - Gordan Kičić, glumac
 6. 8. - Marija Škaričić, glumica
 12. 8. - Ajs Nigrutin, srpski reper
 12. 8. - Iva Majoli, tenisačica
 17. 8. - Thierry Henry, fudbaler
 17. 8. - Tarja Turunen, sopranistica, pjevačica Nightwish
 23. 8. - Jelena Rozga, pjevačica
 27. 8. - Deco, portugalski fudbaler
 31. 8. - Barry Winchell, vojnik SAD, žrtva homofobije († 1999)

Septembar/Rujan – Oktobar/Listopad 
 5. 9. - Tena Štivičić, hrvatska dramatičarka
 11. 9. - Ludacris, reper, preduzetnik
 12. 9. - Daria Knez, glumica
 15. 9. - Tom Hardy, glumac
 17. 9. - Igor Štiks, književnik

 7. 10. - Iva Štrljić, glumica
 12. 10. - Bode Miller, američki skijaš
 13. 10. - Robert Kurbaša, glumac
 15. 10. - David Trezeguet, fudbaler
 25. 10. - Yehonathan Gatro, izraelski pevač i glumac

Novembar/Studeni – Decembar/Prosinac 
 2. 11. - Randy Harrison, američki glumac
 10. 11. - Brittany Murphy, američka glumica († 2009.)
 16. 11. - Maggie Gyllenhaal, glumica
 26. 11. - Ivan Basso, biciklista
 29. 11. - Chadwick Boseman, glumac († 2020.)

 3. 12. - Ksenija Pajčin, srpska pjevačica († 2010.)
 3. 12. - Adam Mališ, poljski skijaški skakač
 19. 12. - Tamara Boroš, stolnotenisačica
 21. 12. - Emmanuel Macron, predsednik Francuske 
 22. 12. - Nenad Lalatović, fudbaler, trener
 29. 12. - Katherine Moennig, glumica
 30. 12. - Saša Ilić, srpski fudbaler
 30. 12. - Laila Ali, bokserka
 31. 12. - PSY, korejski muzičar

Kroz godinu 
 Ivica Đikić, književnik, novinar

Smrti

Januar/Siječanj – Mart/Ožujak 
 2. 1. - Viktor Novak, istoričar i publicista (* 1889)
 2. 1. - Erroll Garner, dzez pijanista (* 1921)
 3. 1. - Carroll Quigley, istoričar (* 1910)
 3. 1. - William Gropper, likovni umetnik (* 1897)
 12. 1. - Henri-Georges Clouzot, filmski režiser (* 1907)
 14. 1. - Anthony Eden, bivši britanski premijer (* 1897)
 14. 1. - Peter Finch, glumac (* 1916)
 14. 1. - Anaïs Nin, književnica (* 1903)
 18. 1. - Džemal Bijedić, predsjednik Saveznog izvršnog vijeća (* 1917)

 9. 2. - Sergej Iljušin, ruski general i konstruktor aviona (* 1894.)
 9. 2. - Alia al-Hussein, kraljica-supružnica Jordana (* 1948)
 26. 2. - Gojko Ružičić, lingvista, književni teoretičar (* 1894)
 27. 2. - Allison Hayes, glumica, model (* 1930)

 5. 3. - Tom Pryce, vozač F1 (* 1949)
 14. 3. - Ivan Baljkas, novinar, revolucionar (* 1892)
 15. 3. - Black Mike Winage, rudar, avanturista (* 1870)
 16. 3. - Kamal Jumblatt, vođa libanskih Druza (* 1917)
 20. 3. - Sulejman Bajraktarević, bosanskohercegovački putopisac, pjesnik i prepisivač Kur'ana
 25. 3. - Nunnally Johnson, filmski scenarista (* 1897)
 27. 3. - Diana Hyland, glumica (* 1936)

April/Travanj – Jun/Lipanj 
 11. 4. - Jacques Prévert, francuski pjesnik (* 1900.)
 15. 4. - Ante Banina, general-pukovnik JNA, narodni heroj (* 1915)
 15. 4. - Karlo Balić, franjevac, bogoslov (* 1899)
 
 21. 4. - Gummo Marx, jedan od braće (* 1892)

 3. 5. - Mirko Jovanović, učesnik NOB, general-pukovnik JNA, narodni heroj (* 1923)
 5. 5. - Ludwig Erhard, bivši ministar ekonomike i kancelar Nemačke (* 1897)
 10. 5. - James Jones, američki književnik (* 1921.)
 10. 5. - Joan Crawford, američka glumica (* 1905.)
 16. 5. - Modibo Keïta, prvi predsednik Malija (* 1915)
 18. 5. - Jovanka Kotlajić, glumica (* 1893)
 23. 5. - Dragoljub Jovanović, jugoslovenski političar (* 1895)

 2. 6. - Stephen Boyd, glumac (* 1931)
 3. 6. - Archibald Hill, fiziolog, nobelovac (* 1886)
 3. 6. - Roberto Rossellini, filmski režiser i scenarista (* 1906)
 6. 6. - Milivoj Uzelac, slikar (* 1897)
 13. 6. - Matthew Garber, glumac (* 1956)
 13. 6. - Pavle Vukomanović, učesnik Španskog rata i NOB, potpukovnik JNA, narodni heroj (* 1903)
 16. 6. - Wernher von Braun, američki izumitelj njemačkog porijekla (* 1912.)
 19. 6. - Dragiša Kašiković, srpski emigrant (* 1932)
 28. 6. - Ivan Tabaković, srpski slikar i akademik (* 1898)

Jul/Srpanj – Septembar/Rujan 
 1. 7. - Zoran Ristanović, glumac (* 1924)
 2. 7. - Vladimir Nabokov, rusko-američki književnik i književni kritičar (* 1899)
 4. 7. - Metodije Muždeka, episkop timočki (* 1912)
 9. 7. - Loren Eiseley, antropolog, edukator (* 1907)
 10. 7. - Pouvanaa a Oopa, tahićanski nacionalista (* 1895)
 11. 7. - Dušan Vuisić, glumac, Pavlov brat (* 1929)
 13. 7. - Voja Radić, učesnik NOB, general-major JNA, narodni heroj (* 1902)
 21. 7. - Dušan Petrović Šane, učesnik NOB, bivši predsednik SR Srbije, narodni heroj (* 1914)
 23. 7. - Kosta Strajnić, povjesničar umjetnosti, konzervator i mecena (* 1887)

 1. 8. - Francis Gary Powers, bivši pilot U-2 (* 1929)
 3. 8. - Makarios III, arhiepiskop i prvi predsednik Kipra (* 1913)
 4. 8. - Ernst Bloch, njemački filozof (* 1885.)
 6. 8. - Alexander Bustamante, prvi premijer Jamajke (* 1884)
 16. 8. - Elvis Presley, američki pjevač (* 1935.)
 17. 8. - Delmer Daves, filmski režiser, scenarista (* 1904)
 19. 8. - Groucho Marx, američki komičar (* 1890)
 20. 8. - Ivan Božić, istoričar (* 1915)
 23. 8. - Naum Gabo, rusko-američki vajar (* 1890)
 25. 8. - Longin Tomić, episkop zvorničko-tuzlanski (* 1893)
 27. 8. - Zvonko Brkić, bivši predsjednik I.V. SR Hrvatske, narodni heroj (* 1912)
 29. 8. - Jean Hagen, glumica (* 1923)

 12. 9. - Steve Biko, južnoafrički aktivista (* 1946)
 13. 9. - Leopold Stokowski, britanski dirigent (* 1882)
 16. 9. - Maria Callas, američka operna pjevačica grčkog porijekla (* 1923.)
 16. 9. - Marc Bolan, frontmen T. Rex-a (* 1947)

Oktobar/Listopad – Decembar/Prosinac 
 3. 10. - Velibor Gligorić, srpski književni kritičar i akademik (* 1899)
 11. 10. - Ibrahim al-Hamdi, predsednik Severnog Jemena (* 1943)
 14. 10. - Bing Crosby, američki pjevač i glumac (* 1903.)
 18. 10. - Andreas Baader, član Frakcije Crvene armije (RAF) (* 1943)
 18. 10. - Gudrun Ensslin, članica RAF (* 1940)
 20. 10. - Trojica članova grupe Lynyrd Skynyrd (* 1948, '49, i '48)
 28. 10. - Božidar Purić, bivši predsednik emigrantske vlade (* 1891)
 29. 10. - Raša Plaović, srpski glumac (* 1899)
 29. 10. - Ratko Vujović, učesnik Španskog rata i NOB, general-pukovnik JNA, narodni heroj (* 1916)
 30. 10. - Gustav Krklec, hrvatski književnik (* 1899.)

 5. 11. - René Goscinny, crtač stripova (* 1926)
 5. 11. - Aleksej Stahanov, sovjetski rudar, udarnik (* 1906)
 novembar - Bill Tilman, planinar, jedriličar (* 1898)
 16. 11. - Charlotte de Monaco, kneginja majka Monaka (* 1898)
 18. 11. - Kurt Schuschnigg, bivši kancelar Austrije (* 1897)
 22. 11. - Josip Cazi, književnik, političar (* 1907)
 30. 11. - Miloš Crnjanski, srpski književnik (* 1893)
 30. 11. - Hadži-Todor Dimitrijević, publicista (* 1889)

 5. 12. - Aleksandar Vasiljevski, maršal i dvostruki heroj SSSR (* 1895)
 7. 12. - Peter Carl Goldmark, ko-kreator LP ploče (* 1906)
 17. 12. - Spasenija Babović Cana, učesnica NOB, društveno-politička radnica, narodni heroj (* 1907)
 24. 12. - Edmund Veesenmayer, SS-oficir, diplomata u NDH (* 1904)
 25. 12. - Charles Chaplin, američki glumac, redatelj i scenarist (* 1889.)
 26. 12. - Howard Hawks, američki filmski redatelj (* 1896.)
 29. 12. - Ivo Hergešić, kritičar, povjesničar književnosti (* 1904)

Kroz godinu 
 Krsto Špoljar, hrvatski književnik (* 1930)
 Šefkija Žuljević, filozof (* 1923)

Nobelova nagrada za 1977. godinu 
 Fizika: Philip W. Anderson, Nevill F. Mott i John H. van Vleck (fundamentalna teoretska istraživanja elektronske strukture magnetskih i nesređenih sistema)
 Kemija: Ilya Prigogine (doprinos neravnotežnoj termodinamici, naročito teoriji disipativnih struktura)
 Fiziologija i medicina: Roger Guillemin, Andrew V. Schally (otkrića u vezi proizvodnje peptidnog hormona u mozgu) i Rosalyn Yalow (razvoj radioimunoeseja peptidnih hormona)
 Književnost: Vicente Aleixandre (kreativno poetsko pisanje koje osvetljava stanje čoveka u kosmosu i današnjem društvu, istovremeno predstavlja veliku obnovu tradicija španske poezije između ratova)
 Mir: Amnesty International (praćenje kršenja ljudskih prava)
 Ekonomija: Bertil Ohlin i James Edward Meade (inovativan doprinos teoriji međunarodne trgovine i kretanja međunarodnog kapitala)

Reference 

 Literatura
 Milan Bajec, Ivan Dolničar (1981). Jugoslavija 1941-1981, Beograd: Eksport pres.

Spoljne veze 
 Who Will Follow Bijedic? , Stanković, Open Society Archives - Radio Free Europe
 Yugoslavia's Law on Associated Labor , Stanković, OSA-RFE
 Tito Suggests Rehabilitation of Stalin's Victims; No Mercy for Djilas , Slobodan Stanković, Open Society Archives - Radio Free Europe
 War Memoirs of Milovan Djilas , S.Stanković, OSA-RFE
 Yugoslav Support for Charter 77 , S.Stanković, OSA-RFE
 Tito Invited To China , S.Stanković, OSA-RFE
 Tito Visiting North Korea and China , Zdenko Antić, OSA-RFE
 Tito's Triumphal Reception in North Korea , S.Stanković, OSA-RFE
 Tito Concerned About Divisions Within the Nonaligned Movement , Zdenko Antić, OSA-RFE
 Zagreb Policemen Accused of Maltreating Streetcar Driver , Zdenko Antić, OSA-RFE
 Controversial Church-State Relations in Yugoslavia , Zdenko Antić, OSA-RFE
 EEC Loan for Highway Construction in Yugoslavia , Zdenko Antić, OSA-RFE
 Hard-Currency Shops in Eastern Europe , J. L. Kerr, OSA-RFE
 Selected Demographic and Economic Data on Eastern Europe , William F. Robinson, OSA-RFE
 Ideological Struggle in Yugoslav Cultural Life , Zdenko Antić, OSA-RFE

1977

nv:1951 – 2000